Jelaskan Sejarah dari Sekolah Kebangsaan Kampong Baharu Felda Neram I dalam bahasa melayu

Sekolah Kebangsaan Kampong Baharu Felda Neram 1 ditubuhkan pada tahun 1987. Terletak di tepi jalan utama di Kampung Baharu Felda Neram 1 atau juga dikenali sebagai Felda Neram Tambahan. Mempunyai keluasan lebih kurang 3.8 hektar dan mempunyai 3 banguanan utama yang mengandungi bilik darjah, bilik-bilik khas dan pejabat.  Sekolah Kebangsaan Kampong Baharu merupakan sekolah kedua yang terletak di Felda Neram 1.

Sekolah Kebangsaan Kampong Baharu Felda Neram 1 dibina berdasarkan dari kepayahan dan kesukaran anak-anak peneroka yang terpaksa berulang alik dari SK Felda Neram 1 yang terletak kira-kira 4 kilometer jauhnya.Dengan kesungguhan dan kerjasama dari penduduk Kg Baharu maka satu projek SK Kg Baharu diluluskan pada tahun 1984. Pada akhir tahun 1986 maka siaplah bangunan Sekolah Kebangsaan Kampong Baharu. Bermula tahun 1987 dengan rasminya Sekolah Kebangsaan Kampong Baharu dibuka. Anak-anak peneroka di Kampong Baharu Felda Neram 1 tidak lagi bersusah payah berulang ke Sekolah Kebangsaan Felda Neram 1. Sekolah Kebangsaan Kampong Baharu Felda Neram 1 telah dirasmikan oleh Menteri Besar Terengganu Y.A.B Dato' Seri Amar Di Raja Tan Sri Haji Wan Mokhtar bin Ahmad pada tahun 1987.